ভুটান সীমান্তে টহলের সময় মর্মান্তিক মৃত্যু জওয়ানের

ওয়েব ডেস্ক: ভুটান সীমান্তে চলে নিয়মিত টহল (Bhutan border)। সেই দায়িত্ব পালন করতে গিয়েই ঘটল মর্মান্তিক দুর্ঘটনা। নদীর উত্তাল স্রোতে ভেসে গিয়ে প্রাণ হারালেন সীমান্ত সুরক্ষা বাহিনীর এক অফিসার (SSB Soldier)। সূত্রের খবর, মৃতের নাম সমরেশ দাস, এএসআই পদমর্যাদা। তাঁর বাড়ি কোচবিহারে।

শুক্রবার দুপুরের ঘটনা। সূত্রের খবর, মালবাজারের শিবচু ক্যাম্প থেকে ৪৬ নম্বর ব্যাটালিয়নের একটি টহলকারী দল ভুটান সীমান্ত এলাকায় যায়। সেইসময় আচমকাই বিপত্তি নামে। সঙ্গে সঙ্গেই উদ্ধার কাজে নামে এসএসবি। যোগ দেয় নাগরাকাটা ব্লকের দুর্যোগ মোকাবিলা বাহিনী ও স্থানীয় মানুষজন। দীর্ঘ সময় তল্লাশি চালিয়ে অবশেষে উদ্ধার হয় তাঁর দেহ।

আরও পড়ুন: বিড়িতে জিএসটি হ্রাস, বিহারবাসীর মুখ চেয়ে সিদ্ধান্ত !

প্রত্যক্ষদর্শীরা জানান, পাহাড়ি অঞ্চলে একটানা বৃষ্টির ফলে গত কয়েক দিন ধরে জলঢাকা নদী ভয়ঙ্কর রূপ নিয়েছে। জলে স্রোতের বেগ বেড়েছে বহু গুণ। ওই নদী পারাপারের সময় আচমকাই বিপত্তি। উত্তাল জলে ভেসে যান সমরেশ দাস।